section_heading: Životopis
paragraph_text: Dao je sagraditi brojne crkve i kapele, a osnovao je i župe u Vrbici, Drenju, Klakaru<ref>www.ebrod.net: Blagoslov obnovljene crkve u Gornjoj Bebrini (8. listopada 2014.), pristupljeno 3. lipnja 2017. godine i Levanjskoj Varoši. U Levanjskoj Varoši je dao obnoviti crkvu sv. Antuna Padovanskog, kako i stoji uklesano na kamenoj ploči iznad portala. Godine 1793. dao je u Vrbici sagraditi današnju crkvu Pohođenja Blažene Djevice Marije i prostrani župni ured. Jedno od njegovih važnijih graditeljskih pothvata bilo je i otvaranje Gradskog groblja u Đakovu, koje je zamijenilo dotadašnje groblje oko nekadašnje kapele sv. Roka.www.hrvatskarijec.rs: Kanonske vizitacije Srijema (8. kolovoza 2008.), pristupljeno 3. lipnja 2017. godine Godine 1803. Ugarsko kraljevsko namjesničko vijeće je predložilo da franjevci prepuste svoj samostan u Đakovu biskupu za sjemenište, a da se franjevci u zamjenu ponovno vrate u Brod. Ipak biskup je odlučio podići novu zgradu, a radovi su započeli u proljeće 1805. godine.<ref>Internet stranica Franjevačkog svjetovnog reda (FSR) - Đakovo: Franjevci u Đakovu, pristupljeno 3. lipnja 2017. godine